Frī kartupeļi

Frī kartupeļi () jeb fritēti kartupeļi (patate frite) ir cepameļļā vārītas kartupeļu standziņas. Frī kartupeļi ir populārs ēdiens ātrās ēdināšanas restorānos. Frī kartupeļiem parasti ir pievienota sāls un tos pasniedz kopā ar kādu piedevu, piemēram, kečupu, majonēzi, salātiem, mērci.

Par frī kartupeļu dzimteni uzskata Franciju un Beļģijas dienvidus (Valoniju). Tur šo ēdienu sāka gatavot 17. vai 18. gadsimtā. Termins French fries Amerikas Savienotajās Valstīs ienāca caur karavīriem Pirmā pasaules kara laikā. Tie Beļģijā nogaršoja kartupeļus frī un, domājot, ka šis ēdiens ir franču izcelsmes, nosauca to par French fries.

20. gadsimtā kartupeļi frī kļuva par neatņemamu daļu no ātrās ēdināšanas industrijas, pateicoties tādiem uzņēmumiem kā McDonald's, kas standartizēja un masveidā izplatīja šo ēdienu.

Katru gadu 13. jūlijā tiek atzīmēta Pasaules kartupeļu frī diena.

 Ārējās saites 

Kategorija:Uzkodas
Kategorija:Ātrā ēdināšana
Kategorija:Kartupeļu ēdieni
Kategorija:Beļģijas kultūra
Kategorija:Francijas kultūra